4. Borgerrådgiverens beretning 2023 (Åben)
Tidl. politisk behandling
Forventet sagsgang
ØK, BY
Lovgrundlag
[adresse] og Borgerådgiverens vedtægter
SAGENS INDHOLD
Byrådet skal i denne sag tage stilling til borgerrådgiverens beretning for 2023. 
Formålet med borgerrådgiverfunktionen er at styrke dialogen mellem borgerne og 
Favrskov Kommune samt at bidrage til sikring af borgernes retssikkerhed i forbindelse med kommunens 
sagsbehandling og faktiske forvaltningsvirksomhed. 
Favrskov Kommunes borgerrådgiverfunktion skal fremlægge en årlig beretning for Byrådet. 
I den årlige beretning skal borgerrådgiverfunktionen redegøre for sin virksomhed, herunder for eventuelle 
forhold, der ikke findes tilfredsstillende i kommunens sagsbehandling, borgerbetjening mv. 
Borgerrådgiveren kan i den forbindelse komme med forslag og anbefalinger til Byrådet og/eller 
forvaltningerne. Beretningen for 2023 er borgerrådgiverens tiende beretning, og den omfatter perioden fra 
1. januar til 31. december 2023. 
Borgerrådgiverfunktionen er etableret i et samarbejde mellem [adresse], Hedensted, Horsens, [adresse], 
Odder, Randers, Skanderborg og [adresse]. Vedlagte beretning indeholder alene forhold relateret 
til [adresse].
Borgerrådgiverfunktionen består af fem borgerrådgivere, hvoraf to af borgerrådgiverne er knyttet til 
Favrskov Kommune. Borgerrådgiverne kan kontaktes telefonisk alle hverdage, og er som udgangspunkt til 
stede i [adresse] (administrationsbygningen i Hinnerup) mandag og tirsdag samt onsdag efter 
aftale.  
Det fremgår af beretningen, at der i perioden har været 214 henvendelser til borgerrådgiverfunktionen, 
hvoraf de 19 er henvendelser, der falder uden for borgerrådgiverens kompetenceområde. Det vil sige, at 
der har været 195 henvendelser, der faldt inden for ordningen.
Henvendelserne for 2022 og 2023 fordeler sig således:
Fordeling af henvendelser
2022
2023
Børn og Kultur 
35
49
Job og Økonomi
93
82
Teknik og Miljø 
4
3
Social og Sundhed 
44
60
Amanda Lauritsen og HR
0
0
Generelt vedr. [adresse]
5
1
I alt 
181
195
[adresse]: EMN-2020-31628
Dok-ID: 3718532
Sagsbehandler: jmh
Byråd
25. juni 2024  19:00
71 % af henvendelserne er afsluttet med en samtale hos borgerrådgiveren, hvor borgerne har fået 
rådgivning og vejledning fx om lovgivningen, sagsbehandlingsreglerne og det forventede sagsforløb. 
Borgerrådgiveren anfører, at det overordnet set er positivt, at man har kunnet hjælpe borgerne i 71 % af 
henvendelserne uden at skulle involvere forvaltningerne, da dette kan ses som et udtryk for, at størstedelen 
af borgernes beskrivelser ikke giver anledning til at udbede forvaltningen om et svar. 
I 37 tilfælde svarende til 17 % har borgerrådgiveren fundet det hensigtsmæssigt direkte at inddrage 
forvaltningen i håndteringen af borgerens henvendelse. 
I 15 ud af de 37 tilfælde er det sket ved, at borgerrådgiveren videresendte borgerens klage til besvarelse i 
den relevante forvaltning. I 22 ud af de 37 tilfælde har borgerrådgiveren været i dialog med den relevante 
afdeling om de konkrete henvendelser. Årsagerne har hovedsageligt været spørgsmål til sagsbehandlingen 
eller sagsbehandlingsprocedure, hjælp til ansøgning eller manglende afgørelse i en sag.
Derudover har Borgerrådgiveren i 12 tilfælde deltaget i et møde mellem borgeren og forvaltningen og i 14 
tilfælde har Borgerrådgiveren hjulpet borgeren med ansøgning, partshøring eller klage over en afgørelse. 
Borgerådgiveren vurderer på baggrund af antallet af indkomne henvendelser i 2023 samt deres indhold, at 
der ikke er anledning til at pege på nogle generelle sagsbehandlingsproblematikker i [adresse]. 
Der er ikke konstateret systematiske fejl. Borgerådgiveren henviser i den forbindelse til, at henvendelserne 
afspejler forskellige forhold og eventuelle udfordringer, og at dialogen med forvaltningerne indikerer en vilje 
til samarbejde og løsningsorienteret dialog. 
Borgerrådgiveren anerkender også det gode samarbejde med forvaltningen, når de henvender sig på 
vegne af en borger. Forvaltningen reagerer hurtigt og tager henvendelserne alvorligt. Dette bidrager til at 
styrke den generelle tillid til forvaltningen fra borgerens side. 
Borgerrådgiveren opfordrer fortsat til, at man har fokus på kommunens generelle vejledningsforpligtelse, 
og at vejledningen tilpasses den enkelte borgers unikke livssituation og forudsætninger. 
VURDERING
Det er direktionens vurdering, at beretningen generelt er positiv og er et udtryk for, at de forskellige 
forvaltninger yder en god og professionel sagsbehandling.  
 
I vurderingen er der lagt vægt på, at langt størstedelen af henvendelserne har kunnet afsluttes med en 
samtale hos borgerrådgiveren. Der er endvidere lagt vægt på, at borgerrådgiveren igen har fundet 
anledning til at fremhæve, at forvaltningen i [adresse] indgår i en konstruktiv dialog med 
borgerrådgiveren. Endelig er der lagt vægt på, at borgerrådgiveren fortsat overordnet set har et positivt 
indtryk af sagsbehandlingen i [adresse].  
Direktionen bemærker, at det kun er en meget lille andel af de mange borgerhenvendelser, som kommunen 
behandler, der efterfølgende ender hos borgerrådgiveren.
ØKONOMI
Der er ingen økonomiske konsekvenser. 
INDDRAGELSE
Borgerrådgiverens beretning offentliggøres på kommunens hjemmeside. 
INDSTILLING
Kommunaldirektøren indstiller til Byrådet:
1.
At borgerrådgiverens beretning 2023 godkendes. 
BESLUTNING
Økonomiudvalget, 18. juni 2024:
Fraværende: Ingen
Indstilles godkendt.
Byrådet, 25. juni 2024:
Fraværende: Birte Thygesen, Jimmy Madsen
Godkendt.
Bilag

Borgerrådgiverens Beretning 2023 (3736631)
